MUZIČKA AKADEMIJA UNIVERZITETA U SARAJEVU

ODSJEK ZA MUZIČKU TEORIJU I PEDAGOGIJU

Kreativna radionica

*Podijelimo znanje 2019.*

Sarajevo, 9. i 10. maj 2019.

Dragi studenti,

Odsjek za muzičku teoriju i pedagogiju Muzičke akademije Univerziteta u Sarajevu i ove godine organizira radionicu *Podijelimo znanje*. Projekt *Podijelimo znanje*, kreiran na inicijativu nastavnika i saradnika navedenog Odsjeka, zamišljen je kao ciklus radionica unutar kojih će studenti, kroz individualne i grupne prezentacije biti pozvani na kreativno promišljanje, razvoj i prezentaciju stečenih znanja i iskustava iz teorijskih, pedagoških i praktičnih oblasti muzičkog djelovanja. Osnovna ideja projekta je da potakne studente muzike na kreativno muzičko mišljenje i ponudi im prostor u kojem ga mogu prezentirati svojim kolegama na inovativan način. Namijenjen je svim studentima otvorenog uma, koji su svoju potragu za dubljim razmišljanjima o prirodi, porijeklu, svrsi, funkciji muzičkih pojava spremni podijeliti sa svojim kolegama u formi kratkih govora. U drugom izdanju radionice *Podijelimo znanje* svoje koncepte i kreativne ideje pored studenata Odsjeka za muzičku teoriju i pedagogiju mogu predstaviti i studenti drugih odsjeka Muzičke akademije.

**Tehničke informacije**

Predviđeno vrijeme izlaganja je 15 minuta.

Prijave tema sa naslovom, sažetkom rada (do 200 riječi), ključnim riječima (od 3 do 5), biografijom autora (do 100 riječi), uz obavezno navođenje odsjeka i godine studija, treba dostaviti u formatu MS Word na jednu od elektronskih adresa dr. Amre Bosnić (amra.bosnic@mas.unsa.ba), mr. Nerme Hodžić-Mulabegović (nerma.hodzic-mulabegovic@gmail.com), dr. Naide Hukić (naida.hukic@mas.unsa.ba), najkasnije do 8. februara 2019. godine.

Informacije o prihvatanju tema biti će objavljene do 8. marta 2019. na zvaničnoj stranici Muzičke akademije.

Koordinatorice radionice:

Dr. Amra Bosnić

Mr. Nerma Hodžić-Mulabegović

Dr. Naida Hukić